《云安龙脊滩》
宋代·杨济

洞庭老龙时出没，万斛舟航皆辟易。
此龙脊背已铁石，肯逐时好作人日。
我呼邦人来踏碛，恍然如见河图出。
大巫鸡卜占云吉，小巫竹枝歌转激。
飘石杨沙障江色，尘埃何处不相袭。
摩挲石刻聊偃息，恐有老人来横笛。

作者简介：杨济，字济道，晋源（今四川崇州）人，一作遂宁（清嘉庆《四川通志》卷一二三）人。孝宗淳熙五年（一一七八）进士。宁宗庆元五年（一一九九），除秘书郎兼日历所编类圣政检讨官。六年，进著作佐郎。嘉泰元年（一二○一），出知果州。终潼川路转运判官。有《钝斋集》，已佚。事见《鹤山集》卷五三《杨济道钝斋集序》、《南宋馆阁续录》卷八、九。